OpenLLM-France/wikimedia huggingface dataset:
# Ginkgo apodes

Ginkgo apodes és una espècie extinta de ginkgo que visqué durant l'estatge faunístic Titonià (Juràssic superior), fa uns 152,1 ± 0,9 milions d'anys, en allò que avui en dia és la Xina. Se n'han trobat restes fòssils a la formació de Yixian.
# Els Tres Tossals

Els Tres Tossals és una muntanya de 457 metres que es troba al municipi de Sant Mateu de Bages, a la comarca catalana del Bages.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colom imperial de Mindoro

El colom imperial de Mindoro (Ducula mindorensis) és una espècie d'ocell de la família dels colúmbids (Columbidae) que habita els boscos de les muntanyes de Mindoro, a les illes Filipines.
# Serra de les Forques

La Serra de les Forques és una serra situada al municipi de Cubells a la comarca de la Noguera, amb una elevació màxima de 493 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Amata

Amata, segons la mitologia romana, era l'esposa de Llatí i la mare de Lavínia.
Nombrosos pretendents demanaven la mà de Lavínia, i Amata havia escollit el rei dels rútuls, el jove Turn. Però, després de l'arribada d'Eneas, Llatí va decidir atorgar-li a aquest heroi Lavínia com a esposa, Amata va tractar per tots els mitjans d'evitar que un estranger troià s'endugués la noia. Va girar en contra dels troians les dones de Laurèntum. Quan va conèixer la mort de Turn a mans d'Eneas i la victòria dels troians, es va penjar.
A Roma es donava el nom ritual d'Amata a la Vestal quan era consagrada per part del pontífex màxim.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 27. ISBN 9788496061972.
Viccionari
# Battleship Potemkin

Battleship Potemkin és el nom d'un disc que Chris Lowe i Neil Tennant (els Pet Shop Boys) van publicar l'any 2005, i que conté música inspirada en la pel·lícula de Sergei Eisenstein El cuirassat Potemkin.
El disc inclou peces cantades i música instrumental, on Lowe i Tennant van barrejar el seu estil electrònic tradicional amb arranjaments per a orquestra, realitzats per Torsten Rasch -conegut per la seva col·laboració amb Rammstein-, i interpretats per l'Orquestra Simfònica de Dresden, dirigida per Jonathan Stockhammer.
Per promocionar aquest nou llançament, Lowe i Tennant van fer una petita gira per diverses ciutats europees; el concert inaugural va tenir lloc al Trafalgar Square de Londres.

## Temes
### 335042-2

* Comrades! – 3,52
* Men and maggots – 4,57
* Our daily bread – 0,52
* Drama in the harbour – 9,00
* Nyet – 6,14
* To the shore – 3,12
* Odessa – 6,50
* No time for tears – 4,32
* To the battleship – 4,34
* After all (The Odessa Staircase) – 7,23
* Stormy meetings – 1,31
* Night falls – 5,55
* Full steam ahead – 1,50
* The squadron – 4,24
* For freedom – 3,17

## Dades

* Els Pet Shop Boys són Neil Tennant i Chris Lowe.
* Pete Gleadall: Programacions.
* Torsten Rasch: Arranjaments orquestrals.
* Jonathan Stockhammer: Direcció.
* Orquestra Simfònica de Dresden: Orquestra a tots els temes excepte als temes 2, 3, 11, 12 i 13.
* Dave Clayton: Programacions i Teclats addicionals.
* Markus Schwind: Trompeta.

## Enllaços externs

* http://www.psb-discography.com
# Puig d'Aubesa

El Puig d'Aubesa és una muntanya de 583 metres que es troba entre els municipis de Navars i de Sant Mateu de Bages, a la comarca catalana del Bages.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colom imperial de Carlota

El colom imperial de Carlota (Ducula carola) és una espècie d'ocell de la família dels colúmbids (Columbidae) que habita els boscos de Luzon, Mindoro, Negros, Mindanao, a altres de les illes Filipines.
# Serrat de les Forques (Foradada)

El Serrat de les Forques és una muntanya de 416 metres que es troba al municipi de Foradada, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# (9) Metis

(9) Metis és un dels majors asteroides del cinturó d'asteroides. Està compost de silicats i metalls de níquel-ferro. Va ser descobert per Andrew Graham el 25 d'abril de 1848 des d'Irlanda, el seu únic descobriment d'un asteroide. Pren el seu nom de Metis, deessa grega de la saviesa i el pensament.
Les dades de la seva corba de llum van fer suposar que podria tenir un satèl·lit. No obstant això, observacions subsegüents no ho van confirmar. Metis va ser observat amb el telescopi espacial Hubble el 1993.
Metis ha estat observat ocultant una estrella no menys de 5 vegades.

## Referències

* 1 2 3 4 5 «JPL Small-Body Database». [Consulta: 16 octubre 2023].
* 1 2 Afirmat a: JPL Small-Body Database.
* ↑ Afirmat a: Dictionary of Minor Planet Names (sisena edició revisada i ampliada). Pàgina: 14. Editorial: Springer Science+Business Media. Llengua del terme, de l'obra o del nom: anglès.
* 1 2 3 4 5 6 7 8 9 «JPL Small-Body Database». [Consulta: 3 novembre 2024].
* ↑ PDS lightcurve data(anglès)
# Baustelle

Baustelle són un grup provinent de Montepulciano (Siena, Itàlia) aparegut la segona meitat dels anys 90.

## Història

El seu primer àlbum Sussidiario illustrato della giovinezza va veure la llum el 2000 i va suscitar força interès per la presència simultània de diversos estils musicals: des de la cançó d'autor francesa i italiana a l'electrònica, passant per la new wave, bandes sonores dels anys 60 i 70 o bossa nova. El 2003 apareix La moda del lento, el qual, seguint el camí que ja havien començat a traçar, mereix el Premi Musica Indipendente al millor grup de l'any. El 2005 editen l'àlbum La malavita.

## Membres del grup i instruments

* Rachele Bastreghi: veu, sintetitzador, teclat, clarinet, orgue, percussió.
* Francesco Bianconi: veu, guitarra, sintetitzador, orgue.
* Claudio Brasini: guitarra.
* Claudio Chiari: bateria, percussió, sintetitzador.

## Curiositat

El nom del grup, "Baustelle", que en alemany vol dir "pedrera", va ser triat per casualitat en trobar-lo en un diccionari d'alemany després d'una llarga recerca a diversos diccionaris de l'italià a altres llengües estrangeres.

## Discografia

* Sussidiario illustrato della giovinezza (2000)
* La moda del lento (2003)
* La malavita (2005)
* Amen (2008)
* I mistici dell'Occidente (2010)
* Fantasma (2013)
* L'amore e la violenza (2017)
* L'amore e la violenza - Vol. 2 (2018)
* Elvis (2023)

## Enllaços externs

* (italià) Lloc web oficial de Baustelle
# Nirvana (insecte)

Nirvana és un gènere d'hemípters auquenorrincs de la subfamília Nirvaninae, distingible d'unes altres subfamílies de cicadèl·lids pel seu cap únicament format i la presència de dues cèl·les preapicals de manera única en el tegmen. Inclou algunes de les cigales iridescents més boniques.
# Serrat Rodó (Sant Vicenç de Castellet)

El Serrat Rodó és una muntanya de 329 metres que es troba al municipi de Sant Vicenç de Castellet, a la comarca catalana del Bages.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Districte de Kanpur Dehat

El districte de Kanpur Dehat és una divisió Administrativa d'Uttar Pradesh, Índia, sorgida de la divisió del districte de Kanpur. La capital és Kanpur però està previst traslladar la capital a Akbarpur. La població és d'1.563.000 habitants.
Està dividit en cinc tehsils:
* Akbarpur
* Derarpur
* Rasoolabad
* Bhognipur
* Sikandara
I en 10 blocks de desenvolupament: Akbarpur, Maitha, Sarvankhera (a Akbarpur), Derapur i Jhinjhak (a Derapur), Rasoolabad (a Rasoolabad), Amraudha i Malasa (a Bhognipur) i Sandalpur i Rajpur (a Sikandara).
El districte de Kanpur es va dividir en dos districtes el 1977 però aquesta divisió fou anul·lada el 1979, per finalment ser restaurada el 1981.
El districte està format per 1032 pobles, 1 nagar palika parisad, 8 towns area, 102 Nyaya panchayats, 612 gram sabhas.

## Referències

Lloc oficial Arxivat 2011-07-21 a Wayback Machine.
# Dan Frost

Dan Frost (Frederiksberg, Hovedstaden, 22 de maig de 1961) va ser ciclista danès que s'especialitzà en el ciclisme en pista, on va aconseguir una medalla d'or als Jocs Olímpics de Seül en Puntuació.
Un cop retirat, ha dirigit diferents equips.
És el germà del també medallista a Barcelona en Persecució per equips Ken Frost.

## Palmarès en pista

* 1981
** Campió de Dinamarca amateur en Persecució
* 1982
** Campió de Dinamarca amateur en Puntuació
* 1983
** Campió de Dinamarca amateur en Puntuació
** Campió de Dinamarca amateur en Persecució per equips
* 1984
** Campió de Dinamarca amateur en Persecució per equips
* 1985
** Campió de Dinamarca amateur en Persecució
** Campió de Dinamarca amateur en Persecució per equips
* 1986
** Campió del món en Puntuació amateur
** Campió de Dinamarca amateur en Persecució
** Campió de Dinamarca amateur en Persecució per equips
* 1987
** Campió de Dinamarca amateur en Puntuació
** Campió de Dinamarca amateur en Persecució per equips
* 1988
** Medalla d'or als Jocs Olímpics de Seül en Puntuació
** Campió de Dinamarca amateur en Persecució per equips
* 1989
** Campió de Dinamarca amateur en Puntuació
** Campió de Dinamarca amateur en Persecució per equips
* 1990
** Campió de Dinamarca amateur en Persecució per equips

## Palmarès en ruta

* 1980
** Campió de Dinamarca amateur en Contrarellotge per equips
* 1985
** Campió de Dinamarca amateur en Ruta
* 1990
** Campió de Dinamarca amateur en Contrarellotge

## Referències

* ↑ «Dan Frost» (en anglès). Museo del ciclismo. [Consulta: 28 desembre 2024].
* ↑ «Dan Frost» (en anglès). olympedia. [Consulta: 28 desembre 2024].

## Enllaços externs

* Fitxa a sitiodeciclismo.net
* Fitxa a cyclebase.nl
# Serrat de les Forques (Artesa de Segre)

El Serrat de les Forques és una muntanya de 577 metres que es troba al municipi d'Artesa de Segre, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Carl Ferdinand Sohn

Carl Ferdinand Sohn (alemany: Karl Ferdinand Sohn) (Berlín, 10 de desembre de 1805 - Colònia, 25 de novembre de 1867) va ser un pintor alemany de l'escola de pintura de Düsseldorf.

## Biografia

Va néixer a Berlín i va començar els seus estudis als divuit anys amb Wilhelm von Schadow, a qui va seguir a Düsseldorf. Es va centrar en temes mítics i poètics de caràcter molt romàntic, i va pintar a la manera idealista de l'escola de Düsseldorf.
Va visitar Itàlia (1830–1831) i va adoptar idees de les obres dels venecians; Ticià, Paolo Veronese i Palma el Vell. El 1832, va ser nomenat professor a l'Acadèmia de Düsseldorf, on va exercir una influència important.
El 18 de gener de 1834 es va casar amb Emilie Auguste von Mülmann a Düsseldorf. Van tenir cinc fills. Els seus dos fills Paul Eduard Richard Sohn (1834–1912) i Karl Friedrich Rudolf Sohn (1845–1908) també van créixer fins a ser pintors. Aquest últim es va casar amb Else Sohn-Rethel (1853–1933), filla del pintor Alfred Rethel. Clara, la seva filla gran, estava casada amb el compositor i director d'orquestra alemany Albert Dietrich. La seva filla Marie es va casar amb el pintor Karl Hoff (1838–1890). La seva filla menor, Emilie, es va casar amb el seu nebot, el pintor Wilhelm Sohn (1830–1899), convertint-lo així en el seu nebot i gendre.
Posteriorment, va pintar temes bíblics, i després es va dedicar a escenes de gènere, ben caracteritzades i de gran encant colorístic. Entre aquestes destaquen: la Consulta a l'advocat (1866, Museu de Leipzig) i El guerrer del segle XVII (1869, Galeria de Dresden).
A l'edat de gairebé seixanta-dos anys Karl Ferdinand Sohn va morir el 25 de novembre de 1867 durant una visita al seu amic Ferdinand Hiller a Colònia.

## Alumnes destacats

* Anselm Feuerbach
* Marie Wiegmann
* Amalie Bensinger
* Elisabeth Jerichau-Baumann
* Heinrich Ludwig Philippi
* Clemens Bewer
* Ludwig von Milewski

## Pintures seleccionades

* Rinaldoi Armida, 1828
* Torquato Tasso i les dues Leonors, 1839
* Mathilde Wesendonck
* Minstrel and Two Listening Ladies, 1849. Depicting Torquato Tasso, Eleonora d'Este, i Leonora Sanvitale.
* Les dues Leonors, ca 1834
* Retrat d'Emilie Auguste Sohn, la seva esposa

## Referències

* ↑ Hagen, Ernst August. Ueber drei geschichtliche Gemälde der Düsseldorfer Schule (en alemany), 1833.
* ↑ Scholl, Christian. Revisionen der Romantik: Zur Rezeption der "neudeutschen Malerei" 1817-1906 (en alemany). Walter de Gruyter GmbH & Co KG, 2015-03-10. ISBN 978-3-05-009415-1.
* L'article incorpora text d'una publicació que ara és de domini públic: Gilman, D. C.; Peck, H. T.; Colby, F. M., eds. (1905). Nova Enciclopèdia Internacional (1a ed.). Nova York: Dodd, Mead.
# Patinatge artístic als Jocs Olímpics d'hivern de 1952 - Parelles

En els Jocs Olímpics d'Hivern de 1952 celebrats a la ciutat d'Oslo (Noruega) es realitzà una competició de patinatge artístic sobre gel en categoria mixta per parelles. La competició se celebrà el dia 22 de febrer de 1952 a l'Estadi Olímpic d'Oslo.

## Comitès participants

Hi participaren un total de 26 patinadors de 9 comitès nacionals diferents:
| Alemanya (4) Àustria (2) Canadà (2) Estats Units (4) Hongria (4) | Noruega (2) Regne Unit (4) Suècia (2)  Suïssa (2) |

## Resum de medalles

| Or | Argent | Bronze |
| AlemanyaRia Falk Paul Falk | Estats UnitsKarol Kennedy Peter Kennedy | HongriaMarianna Nagy László Nagy |

## Resultats

    r/m = posició per cada jutge; pc/9 = suma dels nous jutges (factor de decisió en negreta)
| Posició | Patinadors | CON | r/m | pc/9 | punts |
| 1 | Ria Falk Paul Falk | Alemanya | 6x1 (1-2-2-1-1-1-1,5-1-1) | 11,5 | 102,6 |
| 2 | Karol Kennedy Peter Kennedy | Estats Units | 7x2 (2-1-1-2-2-2-1,5-3-3) | 17,5 | 100,6 |
| 3 | Marianna Nagy László Nagy | Hongria | 8x4 (4-4-4-4-5-3-3-2-2) | 31,0 | 97,4 |
| 4 | Jennifer Nicks John Nicks | Regne Unit | 5x4 (5-5-3-3-4-4-5-4-6) | 39,0 | 95,4 |
| 5 | Frances Dafoe Norris Bowden | Canadà | 6x6 (3-3-5-6-6-7-7-7-4) | 48,0 | 94,4 |
| 6 | Janet Gerhauser John Nightingale | Estats Units | 7x6 (6-6-6-5-7-6-4-6-8) | 54,0 | 92,6 |
| 7 | Silvia Grandjean Michel Grandjean | Suïssa | 8x7 (8-7-7-7-3-5-6-5-5) | 53,0 | 92,7 |
| 8 | Ingeborg Minor Hermann Braun | Alemanya | 7x8 (7-8-8-8-8-8-8-9-9,5) | 73,5 | 81,8 |
| 9 | Sissy Schwarz Kurt Oppelt | Àustria | 6x9 (9-10-9-9-9-10-9-11-7) | 83,0 | 85,5 |
| 10 | Éva Szöllősi Gábor Vida | Hongria | 5x10 (11-11-12-11-10-9-10-8-9,5) | 91,5 | 83,2 |
| 11 | Peri Horn Raymond Lockwood | Regne Unit | 9x11 (10-9-11-10-11-11-11-10-11) | 94,0 | 82,2 |
| 12 | Britta Lindmark Ulf Berendt | Suècia | 9x12 (12-12-10-12-12-12-12-12-12) | 106,0 | 78,8 |
| 13 | Bjørg Skjælaaen Reidar Børjeson | Noruega | - (13-13-13-13-13-13-13-13-13) | 117,0 | 75,2 |

## Referències

* 1 2 «Olympedia – Pairs, Mixed». [Consulta: 25 desembre 2024].
# Santa Eugènia d'Argolell

Santa Eugènia d'Argolell és un monument del municipi de les Valls de Valira (Alt Urgell) protegit com a bé cultural d'interès local. Se situa en el nucli de població d'Argolell.

## Descripció

Edifici romànic d'una nau, coberta a cel ras, amb absis semicircular sobrealçat. És una construcció rústega de pedres unides amb fang. La portada és adovellada i s'obre al mur N. El campanar, de planta quadrada, és d'època més tardana. Originàriament estava decorada, a l'interior, amb unes pintures murals les restes de les quals es conserven al Museu Nacional d'Art de Catalunya.

## Referències

* ↑ «Argolell». Arxivat de l'original el 2021-06-04. [Consulta: 12 setembre 2012].
* «Santa Eugènia d'Argolell». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 11 maig 2012].

## Enllaços externs

* «Santa Eugènia d'Argolell». Via Romànica. Consell Comarcal de l'Alt Urgell. Arxivat de l'original el 2014-02-22. [Consulta: 11 maig 2012].
# Colldarboç

El Colldarboç és una muntanya de 477 metres que es troba al municipi de Sant Salvador de Guardiola, a la comarca catalana del Bages.
Al cim podem trobar-hi un vèrtex geodèsic (referència 280113001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colom imperial ceravermell

El colom imperial ceravermell (Ducula rubricera) és una espècie d'ocell de la família dels colúmbids (Columbidae) que habita boscos de les illes Bismarck i les Salomó.
# Serrat de la Socarrada

El Serrat de la Socarrada és una serra situada al municipi de les Avellanes i Santa Linya a la comarca de la Noguera, amb una elevació màxima de 1.221 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Willem Peters

Willem Peters (Meppel, 5 de juliol de 1903 - Zwolle, 30 de març de 1995) va ser un atleta neerlandès, especialista en triple salt, que va competir entre les dècades de 1920 i 1940.
Durant la seva carrera esportiva va prendre part en tres edicions dels Jocs Olímpics d'estiu: el 1924, 1928 i 1932, sempre en la prova de triple salt del programa d'atletisme. El millor resultat el va obtenir el 1932, als Jocs de Los Angeles, on aconseguí la cinquena posició final amb un salt de 14,93 metres.
En el seu palmarès destaquen una medalla d'or al Campionat d'Europa d'atletisme de 1934, sis campionats de l'AAA anglesos i setze campionats nacionals de triple entre 1924 i 1942. Entre 1927 i 1963 va posseir el rècord nacional de triple amb un salt de 15,48 metres.

## Millors marques

* Salt de llargada. 7,07 m (1927)
* Triple salt. 15,48m (1932)

## Referències

* 1 2 «Wim Peters Olympic Results». sports-reference.com. Arxivat de l'original el 14 de novembre 2012. [Consulta: 16 abril 2020].
* ↑ Heere, Aad; Kappenburg, Bart. 1870 – 2000, 130 jaar atletiek in Nederland. Groenevelt, 2000.
* ↑ Fitxa a trackfield.brinkster.net
# Bayat

Els Bayat són una tribu dels seljúcides.
Van participar en la conquesta seljúcida de l'Àsia Menor i es van establir a diversos llocs. Alguns poblets a Anatòlia portaren el nom de Bayat però molt pocs s'han mantingut fins a l'època moderna. Grups de bayats es van repartir també cap a Síria del nord i cap a l'Iran.
# Serra de Vallhonesta

La Serra de Vallhonesta és una serra situada al municipi de Sant Vicenç de Castellet, a la comarca catalana del Bages, amb una elevació màxima de 524 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Hala Lotfy

Hala Lotfy (هالة لطفي, El Caire, 3 de juliol de 1973) és una directora i productora de cinema egípcia.

## Biografia

Es va graduar a l'Institut de Cinema del Caire el 1999. Ha dirigit diversos curtmetratges de ficció: That Beautiful Voice el 1998, i Greeting Pattern, el 1999. També és autora dels documentals: Images of Water and Earth, el 2002, i Feeling Cold, el 2005, documental per a la sèrie d'Al Jazeera Arabs of Latin America (2006). El 2010, Hala Lotfy va fundar la productora independent Hassala Productions.
És més coneguda pel seu primer llargmetratge Al Khorug lel Nahar (Sortint de dia, 2012) protagonitzada per Donia Maheri va guanyar nombrosos premis al circuit de festivals de cinema, inclòs el Premi FIPRESCI al Festival de Cinema d'Abu Dhabi. El projecte es va suspendre durant un temps i es va reprendre després de la Revolució de 2011. Aquesta pel·lícula és l'única representació del cinema independent egipci al Festival Internacional de Cinema de Berlín el 2013.

## Filmografia

* 2012 : Al-khoroug lel-nahar (Coming Forth by Day), llargmetratge
* 2005-2006 : Arabs of Latin America, documentaire, 7 × 47 min
* 2005 : Feeling Cold, 47 min
* 2001 : Images of Water and Earth, 26 min
* 2000 : Greeting Pattern, 4 min
* 1999 : Four Scenes, 10 min
* 1999 : No Waiting Pleas), 8 min
* 1998 : A Rehearsal, 17 min
* 1998 : That Beautiful Voice, 5 min

## Premis

Per Al-khoroug lel-nahar (Coming Forth by Day) va guanyar els següents premis:
* Tanit de Bronze Festival de Cinema de Cartago de 2012, Tunísia.
* Millor director al Festival de Cinema Mediterrani d'Alexandria
* Millor director Festival Internacional de Cinema Musulmà de Kazan
* Millor pel·lícula africana Festival de Cinema Africà, Asiàtic i Llatinoamericà de Milà

## Referències

* ↑ Weissberg, Jay. «Coming Forth by Day» (en anglès americà). Variety, 05-11-2012. [Consulta: 17 juny 2024].
* ↑ Young, Neil. «Coming Forth By Day (Al-Khoroug Lel-Nahar): Abu Dhabi Review» (en anglès americà). The Hollywood Reporter, 25-10-2012. [Consulta: 17 juny 2024].
* ↑ «'Act of Resistance': Making an Independent Film in Egypt». Spiegel Online.
* ↑ «Coming Forth By Day». Coming Forth By Day.
# Serrat de Serrallímpia

El Serrat de Serrallímpia és una serra situada al municipi de la Baronia de Rialb a la comarca de la Noguera, amb una elevació màxima de 818 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Afluent

Un afluent o tributari és un riu o torrent que aboca les seves aigües en un altre de més important.

## Referències

* ↑ «Afluent». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Accident geogràfic
* Geografia física
# Bayhak

Bayhak fou un antic districte del Gran Khorasan a l'oest de Nishapur. Les principals ciutats eren Sabzawar i Khusrawdjird. Fou dominat pels àrabs musulmans dirigits per Abd Allah ibn Amir el 650/651. Sota els tahírides del Khorasan incloïa 390 llogarets. El 1153/1154 fou devastat per Yanaltegin. Llavors la seva població estava formada per xiïtes duodecimans. Personatges destacats del districte foren Nizam al-Mulk Abu Ali al-Hasan, visir d'Alp Arslan i Màlik-Xah I, Abd al-Razzak, fundador de la dinastia dels Sarbadar; i el poeta Ibn-i Yamin,.
# Amicins

Els Amycinae són una subfamília de la família dels saltícids, aranyes amb una gran capacitat de visió i de salt.

## Sistemàtica

La categorització dels gèneres en tribus s'ha realitzat seguint la proposta de Joel Hallan en el Biology Catalog.
* Amicini
** "Acragas'‘, Simon, 1900
** Albionella'‘, Chickering, 1946
** "Amycus'‘, C. L. Koch, 1846
** Arnoliseus'‘, Braul, 2002
** Encolpius'‘, Simon, 1900
** Frespera'‘, Braul & Lise, 2002
** Hypaeus'‘, Simon, 1900
** Idastrandia'‘, Strand, 1929
** Letoia'‘, Simon, 1900
** "Mago'‘, O. P.-Cambridge, 1882
** Noegus'‘, Simon, 1900
** Pseudamphidraus'‘, Caporiacco, 1947
** Vinnius'‘, Simon, 1902
** Wallaba'‘, Mello-Leitão, 1940
* Astiini
** Adoxotoma'‘, Simon, 1909
** "Anaurus'‘, Simon, 1900
** Arasia'‘, Simon, 1901
** "Aruana'‘, Strand, 1911
** Astia'‘, L. Koch, 1879
** Helpis'‘, Simon, 1901
** Jacksonoides'‘, Wanless, 1988
** Megaloastia'‘, Zabka, 1995
** "Orthrus'‘, Simon, 1900
** Sondra'‘, Wanless, 1988
** "Tara'‘, Peckham & Peckham, 1886
** Tauala'‘, Wanless, 1988
* Huriini
** Admesturius'‘, Galiano, 1988
** Atelurius'‘, Simon, 1901
** Hisukattus'‘, Galiano, 1987
** Hurius'‘, Simon, 1901
** Maenola'‘, Simon, 1900
** Scoturius'‘, Simon, 1901
** Simonurius'‘, Galiano, 1988
* Hyetusini
** Agelista'‘, Simon, 1900
** Arachnomura'‘, Mello-Leitão, 1917
** Atomosphyrus'‘, Simon, 1902
** Bredana'‘, Gertsch, 1936
** Hyetussa'‘, Simon, 1902
** Tanybelus'‘, Simon, 1902
** Titanattus'‘, Peckham & Peckham, 1885
* Scopocirini
** Cylistella'‘, Simon, 1901
** Cyllodania'‘, Simon, 1902
** Gypogyna'‘, Simon, 1900
** Scopocira'‘, Simon, 1900
** Toloella'‘, Chickering, 1946
* Sitticini
** Aillutticus'‘, Galiano, 1987
** Attulus'‘, Simon, 1889
** Jollas'‘, Simon, 1901
** Pseudattulus'‘, Caporiacco, 1947
** Semiopyla'‘, Simon, 1901
** Sitticus'‘, Simon, 1901
** Yllenus'‘, Simon, 1868
* Thiodinini
** Banksetosa'‘, Chickering, 1946
** Carabella'‘, Chickering, 1946
** Ceriomura'‘, Simon, 1901
** Cotinusa'‘, Simon, 1900
** Monaga'‘, Chickering, 1946
** Parathiodina'‘, Bryant, 1943
** Thiodina'‘, Simon, 1900
# Serra del Colomer (Aguilar de Segarra)

La Serra del Colomer és una serra situada entre els municipis d'Aguilar de Segarra i de Rajadell, a la comarca catalana del Bages, amb una elevació màxima de 708 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya